
RAPORT  COMUN

asupra proiectului de Lege privind aprobarea Ordonanţei de urgenţă a Guvernului nr.23/2016 pentru aprobarea unor măsuri de eficientizare a sistemului de gestionare a fondurilor structurale şi de investiţii europene
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru afaceri europene au fost sesizate, prin adresa nr.PLx.478/2016 din 24 octombrie 2016, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.23/2016 pentru aprobarea unor măsuri de eficientizare a sistemului de gestionare a fondurilor structurale şi de investiţii europene.
La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.584/15.06.2016)

· avizul favorabil al Comisiei juridice, de disciplină şi imunităţi 
(nr.4c-11/1170/01.11.2016)

· punctul de vedere favorabil al Guvernului (nr.1221/08.03.2017).

Proiectul de lege are ca obiect de reglementare preluarea, în subordine, de către Ministerul Fondurilor Europene, de la ministerul Muncii, Familiei, Protecţiei Sociale şi Persoanelor Vârstnice, a activităţii, structurii şi personalului celor 8 organisme intermediare regionale pentru Programul Operaţional Sectorial pentru Dezvoltarea Resurselor Umane şi pentru Programul Operaţional Capital Uman.
Proiectul de lege  face parte din categoria legilor organice, conform prevederilor art.73 alin.(3) din Constituţia României, republicată.
În conformitate cu prevederile Regulamentului Camerei Deputaţilor, republicat, Comisiile au dezbătut proiectul de lege în şedinţe separate. 

La şedinţa Comisiei pentru afaceri europene din data de 14 martie 2017 şi-au înregistrat prezenţa 19 deputaţi din totalul de 21 membri. În urma dezbaterilor şi a opiniilor exprimate, membrii comisiei au hotărât, cu unanimitate de voturi pentru, adoptarea proiectului de lege în forma prezentată.

La şedinţa Comisiei pentru muncă şi protecţie socială din data de 28 martie 2017 şi-au înregistrat prezenţa 19 deputaţi din totalul de 21 membri. În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege în forma prezentată.

La dezbateri au participat, în conformitate cu prevederile art.55 din Regulamentul Camerei Deputaţilor, republicat:
- d-l Cristian Cosmin - Secretar de Stat, Ministerul Muncii şi Justiţiei Sociale
- d-l Gheorghe Oană - Secretar de Stat, Ministerul Dezvoltării Regionale, Administraţiei Publice şi Fondurilor Europene.
Proiectul de lege  a fost adoptat  de Senat în şedinţa din 17 octombrie 2016.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.
În urma finalizării dezbaterilor în cadrul celor două Comisii, acestea propun Plenului Camerei Deputaţilor adoptarea proiectului de lege în forma prezentată de Senat.

Radu Costin Vasilică

Întocmit, 

Consilier parlamentar Adriana Breazu


Consilier parlamentar Florin Alexandru

